Armindo Magalhães

Armindo Magalhães, nado en Fornelos, Fafe, o 9 de outubro de 1966, é un escritor portugués, residente no Porto. 

 Biografía 
Profesor universitario.  Xuntamente con José Saramago, Luiz Francisco Rebello, Manuel da Fonseca e Urbano Tavares Rodrigues foi, en 1992, un dos fundadores da Fronte Nacional para a Defensa da Cultura (FNDC).Aquilera. F. G. (2008). José Saramago: A Consistência dos Sonhos. Lisboa: Editorial Caminho, p. 113. ISBN 972-21-1988-5 . Natália Correia definiuno como "o escritor da possessão do sentimento". Foi elixido Presidente da Associação de Jovens Escritores de Portugal (AJEP) de 1990 a 1994. 

A convite de universidades americanas, europeas, asiáticas e australianas ten difundido a lingua e cultura portuguesas. A viaxe que máis o marcou (e fascinou) foi, en 1992, cando visitou a Australia e durante a cal foi recibido, para alén dos responsábeis gobernamentais australianos, polas comunidades portuguesa e timorense.

Propuxo, en 1992, xunto de Mário Soares e Cavaco Silva, respectivamente Presidente da República e Primeiro ministro de Portugal, a creación do Departamento de Lingua e Cultura Portuguesas na Northern Territory University, en Darwin (Australia).

Participou no último Congreso de Escritores Portugueses (Lisboa, 1991), presentando a comunicación "O escritor e a sociedade portuguesa"Actas III Congresso de Escritores Portugueses (1998). Lisboa: Associação Portuguesa de Escritores (APE), pp. 97-98. ISBN 972-98045-0-8

Participou, en 1992, no Encontro Internacional de Poetas, a convite do Grupo de Estudos Anglo-Americanos da Facultade de Letras da Universidade de Coímbra.

Xuntamente con José Saramago e Jorge Amado foron os únicos representantes da lingua portuguesa no I Encontro Eurolatinoamericano de Escritores, que decorreu, en 1993, en Mollina, en Málaga (España). 

Participou, en 1995, no Parlamento Internacional de Escritores, presidido por Salman Rushdie, que decorreu na Fundación Calouste Gulbenkian, en Lisboa.  Foi a primeira reunión daquela entidade fundada a partir do Carrefour des Littératures Européennes, en Estrasburgo.

É membro de diversas institucións e asociacións nacionais e internacionais, entre as cales, a Asociación Portuguesa de Escritores (APE), a Sociedade Portuguesa de Autores (SPA) e a Asociación Internacional de Lusitanistas (AIL). Foi colaborador de diversos xornais e revistas, entre os cales, Jornal de Letras, Artes e Ideias, Convergência Lusíada (Real Gabinete Portugués de Lectura), North Perspective (North Territory University, Darwin, Australia).The Australian Literature Resource. (1995). Timor. Northern Perspective, vol.18 no.2, Wet Season, p.44. ISBN 0314-898X Letras & Letras e O Escritor. Os seus libros ou excertos están traducidos a inglés, alemán, español, francés e grego. Está referenciado nos máis importantes sitios e publicacións sobre a lingua e a literatura portuguesas (Revista Colóquio Letras, da Fundación Calouste Gulbenkian). Acostuma definirse como un escritor de emocións. E escribir é a súa segunda respiración. 

 Obras 
 Ficción 
Os Trilhos (1990). Edições Orpheu.
Dois Pássaros Sobre um Homem (1992). Edições Orpheu.
O Homem que Queria Outro Destino  (1994). Fundação A. Lopes de Oliveira.
Para Nunca Mais (1999). Giesta Editores.
Amanhece Outra Vez (2001).
Sem Alma (2004). 

 Poesía 
Ausência Presente (1987). Correio do Minho.
Regresso Apressado (1989). Correio do Minho.
Perfeição dos Simples (1989). Giesta Editores.
Mentres És (2000 ). Giesta Editores.

 Crónicas 
Sexta-feira Noutra Cidade (1991). Correio do Minho
 Ensaio 
Baptista-Bastos ou o Resistente da Solidão Brava (1993 ). Xornal Letras & Letras, 98, coa colaboración de Dinis Machado, Urbano Tavares Rodrigues, Óscar Lopes e Mário Cláudio.
O Luso-Brasileirismo ou a Diversidade da Língua Portuguesa - Algumas Políticas e Estratégias de Aproximação. Converxencia Lusíada, 15, 184-195 (1998).

 Antoloxías 
Timor - Northern Perspective, 12. (1995 ). Darwin, Australia.
100 Anos - Federico García Lorca | Homenagem dos Poetas Portugueses (1998).

 Notas 

Categoría:Poetas de Portugal
Categoría:Escritores de Portugal
Categoría:Nados en 1966
Categoría:Escritores en lingua portuguesa